Ամինտորե Ֆանֆանի

Ամինտորե Ֆանֆանի (, ), իտալացի քաղաքական գործիչ, Իտալիայի ժամանակավոր նախագահ (1978 թ.), մի քանի անգամ եղել է Իտալիայի վարչապետ, արտաքին գործերի և ներքին գործերի նախարար, 20-րդ դարի իտալացի նշանավոր քաղաքական դեմքերից մեկը, Միավորված ազգերի կազմակերպության գլխավոր ասամբլեայի 20-րդ նստաշրջանի նախագահ,  միայն Ֆանֆանին և Ջովաննի Ջոլիտտիին է հաջողվել 5 անգամ ոչ անընդմեջ զբաղեցնել Իտալիայի վարչապետի պաշտոնը, Իտալիայի Քրիստոնեա-դեմոկրատական կուսակցության անդամ։

Կենսագրություն 

1926-1930 թվականներին սովորել է Միլանի Սուրբ Սիրտ կաթոլիկ համալսարանում։ Արդեն 1932 թվականին եղել է դոցենտ, աշխատելով նույն համալսարանում, միաժամանակ անցել է զինվորական պատրաստություն և ստացել լեյտենանատի կոչում։ 
1943-1945 թթ. բնակվել է Շվեյցարիայում, դասախոսել է Լոզանի և Ժնևի համալսարաններում, իտալացի ներգաղթյալների համար հիմնել է համալսարան։

Ամինտորե Ֆանֆանին 1947 թվականից մինչև 1996 թվականը բացի 5 անգամ վարչապետի պաշտոնավարելուց տարբեր տարիներին զբաղեցրել է մի շարք բարձրաստիճան քաղաքական պաշտոններ, 1972 թվականին դարձել է Ցմահ սենատոր։

Երբեմն նրան տրվել է «Cavallo di Razza» («Ազնվական ձի») մականունը որպես աշխատասեր անձ, սակայն նրա հակառակորդները նրան անվանում էին «պոնի», քանի որ ուներ կարճ հասակ։

Աշխատություններ 
 Fanfani A. Catholicism, Protestantism and Capitalism. L., 1935.

Արտաքին հղումներ 
 Ամինտորե Ֆանֆանիի ֆոնդ 
 Rieccolo! La storia di Amintore Fanfani

Ծանոթագրություններ 

Իտալիայի քաղաքական գործիչներ
Իտալիայի վարչապետներ
Իտալացի տնտեսագետներ
Իտալացի հակակոմունիստներ
Իտալացի դիվանագետներ
Իտալացի մանկավարժներ
Իտալիայի ցմահ սենատորներ
Իտալիայի նախագահներ
Իտալիայի նախարարներ
Իտալացի արվեստագետներ